﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net IUBIȚI CREDINCIOȘI Cu binecuvântarea Înaltpreasfințitului Părinte NICOLAE, Arhiepiscopul Arhiepiscopiei Ortodoxe Române a Statelor Unite ale Americii și Mitropolitul Mitropoliei Ortodoxe Române a celor două Americi în perioada 10 noiembrie 2017- 15 ianuarie 2018 se va afla în pelerinaj prin parohiile romanești din Statele Unite ale Americii, copia Icoanei Maicii Domnului de la Nicula sau „Fecioara înlăcrimată a Transilvaniei” de la Catedrala Arhiepiscopală din Cluj La biserica noastră icoana va fi prezentă în zilele de 5 si 6 decembrie 2017 PROGRAMUL LITURGIC ÎN SAPTAMANA 13 - 19 NOIEMBRIE Miercuri 15 noiembrie: Începutul Postului Nașterii Domnului Psaltirea și Acatistul Sfântului Paisie de la Neamț 8 30 AM Vineri 17 noiembrie: Psaltirea și Paraclisul Maicii Domnului 7 00 PM Sâmbătă 18 noiembrie Utrenie, Sfânta Liturghie și Parastas 8 30 AM Vecernie 7 00 PM Duminică 19 noiembrie: Utrenie și Sfânta Liturghie 8 30 AM Preot Paroh: Marius Daniel Dumitrescu 917 592 2571 – mobil EVANGHELIA DIN DUMINICA A 25-A DUPA RUSALII n vremea aceea a venit la Iisus un învăţător de lege, ispitindu-L şi zicând: Învăţătorule, ce să fac ca să moştenesc viaţa de veci? Dar Iisus a zis către el: Ce este scris în Lege? Cum citeşti în ea? Iar el, răspunzând, a zis: „Să iubeşti pe Domnul Dumnezeul tău din toată inima ta şi din tot sufletul tău şi din toată puterea ta şi din tot cugetul tău, iar pe aproapele tău, ca pe tine însuţi” Atunci Iisus i-a zis: Drept ai răspuns; fă aceasta şi vei fi viu Dar el, voind să se îndreptăţească pe sine, a zis către Iisus: Şi cine este aproapele meu? Iar Iisus, răspunzând, a zis: Un om cobora de la Ierusalim la Ierihon, şi a căzut între tâlhari, care, după ce l-au dezbrăcat şi l-au rănit, au plecat lăsându-l aproape mort Din întâmplare, un preot cobora pe calea aceea şi, văzându-l, a trecut pe alături De asemenea şi un levit, ajungând în acel loc, venind şi văzând, a trecut pe alături Iar un samarinean, mergând pe cale, a venit la el şi, văzându-l, i s-a făcut milă şi, apropiindu-se, i-a legat rănile, turnând pe ele untdelemn şi vin; apoi, punându-l pe asinul său, l-a dus la o casă de oaspeţi şi a purtat grijă de el Iar a doua zi, scoţând doi dinari, i-a dat gazdei şi i-a zis: Ai grijă de el şi ce vei mai cheltui, eu, când mă voi întoarce, îţi voi da Deci, care dintre aceştia trei ţi se pare că a fost aproapele celui căzut între tâlhari? Iar el a răspuns: Cel care a făcut milă cu el Şi Iisus i-a zis: Mergi şi fă şi tu asemenea (LUCA 10, 25 - 37) De ce Ma lovesti? Lucrul desăvârşit pentru noi, creştinii, este să le lăsăm pe toate în seama lui Dumnezeu, chiar şi dreptatea noastră, când suntem nedreptăţiţi, aşa cum au făcut şi Sfinţii Părinţi Dar cine dintre noi are asemenea credinţă şi nădejde în Domnul, încât să-I încredinţeze Lui toate? Cine dintre noi se predă în întregime pe sine, arătându-şi neputinţa înaintea Atotputernicului Dumnezeu? Nu ne îngăduie egocentrismul nostru bolnav şi nebun (vinovat pentru toate!) Prin urmare, deoarece suntem nedesăvârşiţi, ni se îngăduie, conform Sfintei Scripturi, să cerem dreptatea când suntem nedreptăţiţi Ceea ce Sfânta Scriptură ne interzice este răzbunarea, adică să răspundem „potrivnicului" nostru, să-i întoarcem nedreptatea, răul pe care ni l-a făcut, deoarece această răzbunare este de competenţa lui Dumnezeu Nu vă răzbunaţi singuri, iubiţilor, ci lăsaţi loc mâniei lui Dumnezeu, căci scris este: „A Mea este răzbunarea; Eu voi răsplăti", spune El însuşi (Romani 12, 19) Insă altceva este să nedreptăţesc pe potrivnicul meu, şi altceva să cer dreptatea mea Primul este interzis, al doilea este îngăduit (v Matei 18, 15- 17), şi în unele situaţii chiar se impune Eu însă vă spun vouă: Nu vă împotriviţi celui rău; iar cui te loveşte peste obrazul drept, întoarce-i şi pe celălalt, a spus Mântuitorul (Matei 5, 39) Insă Hristos n-a aplicat aceasta când slujitorul arhiereului Ana a avut curajul să-L pălmuiască; nu i-a întors celălalt obraz, ci i-a stat împotrivă şi Şi-a folosit cuvântul: Dacă am vorbit rău, dovedeşte că este rău, iar dacă am vorbit bine, de ce Mă baţi? (Ioan 18, 23) A fost în chip uimitor unicul moment în timpul Sfintelor Patimi în care Hristos a protestat N-a făcut-o nici în faţa arhiereului Ana, nici înaintea arhiereului Caiafa, nici în faţa soldaţilor care L-au batjocorit (v Matei 27, 27-31), nici în faţa lui Pilat, ci doar când a încasat o palmă de la sluga mai- marelui preoţilor Şi cu siguranţă că Mântuitorul Hristos, Care a venit într-adins în lume ca să fie răstignit, „nu putea" să protesteze şi să spună vreodată Anei, Caiafei, soldaţilor, lui Pilat etc : „De ce Mă nedreptăţiţi? Ce rău v-am făcut?" Pur şi simplu a protestat o dată, şi mai ales la începutul Patimilor Sale, ca să ne trimită mesajul că atunci când suntem nedreptăţiţi în lumea aceasta avem dreptul să protestăm şi să cerem dreptate Amintiţi-vă ce ne-a spus: De-ţi va greşi ţie fratele tău, mergi, mustră-l pe el între tine şi el singur Şi de te va asculta, ai câştigat pe fratele tău Iar de nu te va asculta, ia cu tine încă unul sau doi, ca din gura a doi sau trei martori să se statornicească tot cuvântul Şi de nu-i va asculta pe ei, spune-l Bisericii (Matei 18, 15-17), adică „celor care conduc" , preoţilor (v Deuteronom 17, 6-13), fireşte nu ca să te răzbuni, ci ca să-l trezeşti, să-şi vină în simţiri, să-şi înţeleagă greşeala şi s-o îndrepte, făcându-ţi dreptate ţie, celui pe care l-a nedreptăţit Vedeţi că atunci când nu ne înţelegem cu vrăjmaşul nostru putem să înaintăm, să facem cunoscută problema organului competent, care are puterea să hotărască şi să judece In vechime, autoritatea competentă era aşa numitul tribunal ecleziastic, în timp ce astăzi sunt cunoscutele noastre judecătorii, despre care vom vorbi în continuare (Arhimandrit Vasilios Bacoianis) Cum sa ne vedem privindu-ne in oglinda Evangheliei Mă simt rupt de toate! Gândul meu strigă neîncetat către Dumnezeu ca El să-mi întocmească o cale spre El, cale de pocăinţă Larg s-au deschis înaintea mea porţile veşniciei Privesc într-acolo, în această depărtare fără sfârşit, în acest spaţiu nemărginit, în aceste întinderi nemăsurate Vremea s-a scurtat înaintea mea - zboară neasemuit mai repede, pentru a se vărsa, ca un pârâu, în mare: în veşnicie Privesc în veşnicie: vremelnicia e plicticoasă, meschină, deşartă, nimicnică Iubesc însingurarea: din ea poţi privi mai limpede în veşnicie, poţi descoperi ce îţi trebuie acolo, te poţi pregăti din vreme, înainte de ieşirea sufletului din trup Mă preocupă Evanghelia Îmi izbesc privirile trăsăturile chipului dumnezeiesc şi nuanţele asemănării cu Dumnezeu, care sunt zugrăvite în Evanghelie! „Fiţi asemănători Mie!", le spune Dumnezeu oamenilor Ca ei să-şi poată însuşi această minunată asemănare, Dumnezeu S-a înomenit Ce frumuseţe negrăită este în Adam cel nou - în Domnul nostru Iisus Hristos! Ce sluţenie este în mine, ce neorânduială! Câte pete mă acoperă! Aşa mă văd atunci când mă privesc în oglinda Evangheliei Trebuie să mă ocup şi de faţa sufletului meu, şi de hainele lui; trebuie ca atunci când voi intra în veşnicie să nu se afle în mine vreo asemănare şi înrudire cu vrăjmaşii lui Dumnezeu, cu dracii întunecaţi; trebuie ca Fiul lui Dumnezeu să mă recunoască drept asemănător cu El, după cum asemănători cu El sunt toţi fericiţii locuitori ai cerului Recunoscută de Dumnezeu, asemănarea omului cu Dumnezeu îi aduce acestuia veşnicia cea fericită; pierderea acestei asemănări atrage după sine izgonirea de la faţa lui Dumnezeu în iadul întunecos, în prăpastia lui de foc, la pătimiri veşnice Sfantul Ignatie Briancianinov